kardosdrur/scandi-wiki huggingface dataset:
Viggo Tvergaard

Viggo Tvergaard (født 19. april 1943, Odense) er en dansk ingeniør og professor emeritus på DTU Mekanik ved Danmarks Tekniske Universitet, der bl.a. har forsket i modeller, som kan beskrive brud, geometriændringer og deformationer i metaller og andre materialer.

Han er uddannet cand.polyt., og læste herefter ph.d., som han færdiggjorde i 1971. Han blev dr.techn. på DTU i 1978. Han blev ansat som adjunkt i 1973, lektor i 1988 og forskningsprofessor i 1989 og professor fra 1994. Han har været sektionsleder for Faststofmekanik på DTU.

Han har været redaktør på European Journal of Mechanics A/Solid siden 1995. Han blev valgt som præsident for International Union of Theoretical and Applied Mechanics i 2012.

Hæder 
 1982 Esso-prisen
 1989 Villum Kann Rasmussens Årslegat til Teknisk og Naturvidenskabelig Forskning
 1998 Koiter Medal
 2010 Alexander Foss' Guldmedalje
 2017 Timoshenko Medal uddelt af American Society of Mechanical Engineers

Andet
 Akademiet for de Tekniske Videnskaber
 1993 Æresprofessor ved Kungliga Tekniska Högskolan

Udvalgte publikationer 
 "On localization in ductile materials containing spherical voids", Int. J Fracture, Band 18, 1982, S. 237–252.
 med Needleman: "An analysis of ductile rupture in notched bars", J. Mech. Phys. Solids, Band 32, 1984, S. 461–490.
 med A. Needleman: "Analysis of the cup–cone fracture in a round tensile bar", Acta Metall., Band 32, 1984, S. 157–169.
 "On bifurcation and stability under elastic-plastic deformation", in: A. Sawczuk, G. Bianchi (Hrsg.), Plasticity Today, Elsevier 1985, S. 377–398
 "Effect of plasticity on post-buckling behaviour, in: Buckling and Post-Buckling, Four Lectures in Experimental, Numerical and Theoretical Solid Mechanics", Springer, Lecture Notes in Physics, 1987, S. 143–183
 med Needleman: "An analysis of ductile rupture at a crack tip", J . Mech. Phys. Solids, Band 35, 1987, S. 151–183.
 "Material failure by void growth to coalescence", Advances in Applied Mechanics, Band 27, 1990, S. 83–151.

Referencer 

Ingeniører fra Danmark
Alumni fra Danmarks Tekniske Universitet
Professorer fra Danmarks Tekniske Universitet
Medlemmer af Akademiet for de Tekniske Videnskaber
Modtagere af Villum Kann Rasmussens Årslegat til Teknisk og Naturvidenskabelig Forskning
Peter Roepstorff

Peter Roepstorff (født 1942) er en dansk og professor i proteinkemi på Institut for Biokemi og Molekylær Biologi ved Syddansk Universitet. Han har bl.a. forsket i proteinmassespektrometri og global biodiversitet ved karakterisering af peptider og proteiner fra organismer uden kendt genomsekvens. Hen har været med til at udvikle en metode til at benytte massespektrometri til proteinanalyse.

Han blev uddannet cand.polyt. i kemi ved Danmarks Tekniske Universitet i 1966. Han blev ansat som professor ved Syddansk Universitet i 1995. I 2006-2007 deltog han i Galathea 3-ekspeditionen med et projekt om fluorescerende proteiner.

Hæder 
 1968 Dana Lim Prisen, uddelt af Kaj Hansens Fond
 1989 Villum Kann Rasmussens Årslegat til Teknisk og Naturvidenskabelig Forskning
 2002 Kaj Linderstrøm-Langs guldmedalje
 2004 Novo Nordisk Prisen
 2007 HUPO Distinguished Achievement Award in Proteomic Sciences 
 2009 Thomson Medal Award uddelt af International Mass Spectrometry Foundation
 2013 Bijvoet Medal

Andet
2001 Æresdoktor ved Uppsala universitet
2018 Æresdoktor ved DTU
2009 Medlem af Spanish Proteome Society
Medlem af Akademiet for de Tekniske Videnskaber

Referencer 

Ingeniører fra Danmark
Alumni fra Danmarks Tekniske Universitet
Professorer fra Syddansk Universitet
Medlemmer af Akademiet for de Tekniske Videnskaber
Modtagere af Villum Kann Rasmussens Årslegat til Teknisk og Naturvidenskabelig Forskning
Niels Winther-Sørensen

Niels Winther-Sørensen (født 02.12.1964) er professor ved Juridisk Institut, Aalborg Universitet og partner hos Corit Advisory. Hans forskningsområde er skatteret, som han også underviser i.

Uddannelse og karriere 
Niels Winther-Sørensen er uddannet cand.jur. (1989) ved Aarhus Universitet og fra 1989 til 1991 var han advokatfuldmægtig ved Kromann Reumert. I 2000 blev han dr.jur. ligeledes ved Aarhus Universitet, hvorefter han var professor ved CBS indtil 2008. Herefter var han Partner hos hhv. EY (2008-2013) og PwC (2013-2018). Fra 2019 til 2020 var han advokat hos Vistisen Falk Winther, og siden 2020 har han været partner hos Corit Advisory. Han har desuden været medlem af adskillige udvalg og råd. Siden 2016 har han været formand for Skattelovrådet. 

Han er blevet tildelt Magnus Prisen.

Niels Winther-Sørensen har, blandt andre udgivelser, udgivet følgende bøger:
 ”Beskatning af international erhvervsindkomst – Indkomstopgørelsen for et fast driftssted”. Disputats, 2000.
 ”Skatteretten 1-4”, 2.-6. udgave og tidligere udgaver. 6. udgaven skrevet sammen med Jakob Bundgaard, Jens Wittendorff, Jan Pedersen, Kurt Siggaard, Malene Kerzel, Inge Langhave Jeppesen, Jane Ferniss and Claus Hedegaard Eriksen.

Referencer 

Professorer fra Aalborg Universitet
Professorer fra Copenhagen Business School
Jurister fra Danmark
Alumni fra Aarhus Universitet
Kyle Chalmers

Kyle Chalmers (født 25. juni 1998) er en australsk svømmer.

Han repræsenterede Australien under sommer-OL 2016 i Rio de Janeiro, hvor han vandt guld på 100 meter fri, samt to bronzemedaljer i stafetten.

Han tog bronze på 4×200 meter stafethold under sommer-OL 2020 i Tokyo.

Referencer

Eksterne henvisninger 
 

Svømmere fra Australien
Svømmere ved sommer-OL 2016
Svømmere ved sommer-OL 2020
Olympiske mestre fra Australien
Olympiske bronzemedaljevindere fra Australien
Medaljevindere ved sommer-OL 2016
Medaljevindere ved sommer-OL 2020
Jean-Paul Belmondo

Jean-Paul Belmondo (født 9. april 1933, død 6. september 2021) var en fransk skuespiller, der var en af de markante medvirkende i en række film fra de franske ny bølge og en af de mest kendte franske skuespillere i 1960'erne, 1970'erne og 1980’erne. Blandt hans mest kendte film er Åndeløs, Manden i månen og En kvinde er en kvinde.

Referencer

Eksterne henvisninger 

 

Skuespillere fra Frankrig
Cesar for bedste mandlige hovedrolle
Franskmænd i 1900-tallet
Franskmænd i 2000-tallet
Ängelsberg

Ängelsberg  er en småort i Fagersta kommun i Västmanlands län i Sverige. Byen ligger ved søen Åmänningen sydøst for Fagersta. Stationsbebyggelsen Ängelsberg indgår i Ekomuseum Bergslagen.

Bebyggelsen ligger langs med jernbanelinjen Bergslagspendeln, som blev bygget af Stockholm-Västerås-Bergslagens Järnvägar. Nord for bebyggelsen ligger verdensarven Engelsbergs bruk, og umiddelbart vest for byen ligger Oljeön i Åmänningen. På Oljeön findes et tidligere olieraffinaderi, som i slutningen af 1800-tallet var et af verdens største af sin art.

Langs med Snytenån, mellem bebyggelsen og jernværket, ligger Skulpturparken Ängelsberg med permanente skulpturer og en i sommerhalvåret udvidet udstilling.

Historie 
I Dunshammar, et par kilometer syd for Ängelsberg, findes levn efter mennesker som boede her for cirka 1500 år siden og som udvandt jern af sømalm i blæseovne.

Ängelsberg hed tidligere Englikobenning og blev formentlig grundlagt af Engelbrekt Engelbrektssons farfar Englike Engelbrektsson. I løbet af 1500-tallet lå der ved åen mellem Snyten og Åmänningen et jernværk, tre smedjer og en mølle. Ängelsberg var mineværk frem til at Per Larsson Höök i 1681 gjorde sig til ejer af værket og lod Engelsbergs bruk anlægge.

Byen var ganske sparsomt bebygget frem til 1901, hvor jernbanen Ludvika-Stockholm stod færdig. I de efterfølgende år blev størstedelen af stationsbebyggelsens villaer med tårne opført. Pensionatet Furuborg blev også opført på dette tidspunkt. I starten af 1900-tallet var Ängelsberg et populært rejsemål for velhavende stockholmere.

Umiddelbart syd for Engelsbergs bruk anlagdes omkring år 1900 en dampsav. Savværket var først ejet af Barkens Sågverks AB, og senere af Avesta Jernverks AB. Virksomheden ophørte i 1952 og i dag eksisterer kun maskinhuset og en arbejderbolig stadigvæk.

Omkring år 1900 lå der i Ängelsberg en kunstnerkoloni grundlagt af Olof Arborelius. I løbet af 30 år boede han i længere perioder som gæst på Ängelsbergs herregård, hvor også andre kunstnere var indbudt.

I starten af august 2014 blev byen evakueret i forbindelse med skovbranden i Västmanland.

Bebyggelsen 
Isak Gustaf Clason har tegnet villaerne Ulvaklev og Hvilan i Ängelsberg samt Villa Odensnäs i Västervåla umiddelbart syd for byen. Stationshuset fra år 1900 er tegnet af Erik Lallerstedt.

Billeder

Referencer

Eksterne henvisninger 

Byer i Fagersta kommun
Rasmus Søjberg Pedersen

Rasmus Søjberg Pedersen (født 9. juli 2002 i Esbjerg) er en cykelrytter fra Danmark, der er på kontrakt hos .

Karriere 
Som 13-årig begyndte Rasmus Søjberg som motionscykelrytter i Esbjerg Cykle Ring. Her kørte han indtil maj 2019, hvor han skiftede til Give Cykelklubs juniorteam. Her var han til udgangen udgangen af 2020, hvor han fra starten af 2021-sæsonen skiftede videre til det sjællandske DCU-hold , hvor han kørte sit første år som seniorrytter. Her startede han med syv top-10 placeringer i den danske A-klasse, inden han den 12. juni 2021 fik sin første sejr, da han vandt anden afdeling af Demin Cup.

På sin 19-års fødselsdag blev Rasmus Søjberg udtaget til landsholdet, der skulle køre PostNord Danmark Rundt. I september blev det offentliggjort at han fra 2022 skiftede til det danske kontineltalhold .

Referencer

Eksterne henvisninger 
 
 

Personer fra Esbjerg
Mandlige cykelryttere fra Danmark
Maryja Kolesnikava

Maryja Kolesnikava (  ;  ) (født 24. april 1982 i Minsk, Hviderussiske SSR, Sovjetunionen) er en hviderussisk musiker og politiker. Ved præsidentvalget i Hviderusland 2020 var hun valgkampleder for præsidentkandidat Viktar Babaryko, og hun deltog efterfølgende i protesterne efter valget. Sammen med Svjatlana Tsikhanowskaja og Veranika Tsapkala ledte hun den hviderussiske opposition efter Babaryko blev arresteret.

Den 7. september 2020 blev hun bortført på gaden i Minsk, og dagen efter var hun blevet transporteret til grænsen mellem Hviderusland og Ukraine hvor hun modsatte sig at krydse grænsen. Et år efter, 6. september 2021, blev Kolesnikava idømt 11 års fængsel for at have konspireret om et statskup, for at have oprettet og ledet en ekstremistisk organisation, og for at have opfordret til handlinger, der truer den nationale sikkerhed." Det brugte bevismateriale blev holdt hemmeligt.

Amnesty International anerkendte den 11. september 2020 Kolesnikava som samvittighedsfange. Hun blev tildelt prisen International Women of Courage Award af US Department of State i 2021.

Kolesnikava studerede tværfløjte i Minsk og fortsatte derefter med at at studere tidlig musik og samtidsmusik. Hun boede 12 år i Tyskland inden hun returnerede til Hviderusland i forbindelse med præsidentvalget i 2020.

Referencer 

Aktivister fra Hviderusland
Politikere fra Hviderusland
Systemkritikere fra Hviderusland
Fløjtenister
Personer fra Minsk
Modtagere af Sakharov-prisen
Longeron

I flystel er longerons og stringere de bærende komponenter i skelettet.

Betegnelserne bliver hovedsageligt benyttet i forbindelse med flystel og bilers chassis. Longerons bliver benyttet sammen med stringers for at forme de strukturelle skeletter.
På dansk kaldes både longerons og stringers undertiden længdelister, men i praksis bliver de engelske betegnelser anvendt.

Fly 

I skroget (eller kroppen) af et flystel er der fastgjort stringers til spanterne. På engelsk kaldes spanterne også "formers" ("formgivere"). Stringerne løber i flyets længderetning. De er primært ansvarlige for at overføre de aerodynamiske belastninger fra skrogets forhudning til spanterne. I vingerne eller den horisontale stabillisator løber longerons i bredden, fra vingetip til vingerod, og er fastgjort mellem ribberne. Den primære funktion er her at overføre belastningerne fra bøjning af vingerne til ribberne, og herfra til spær og hovedbjælke.

Af og til benyttes betegnelserne "longeron" og "stringer" i flæng. Historisk er der dog en mindre forskel på de to komponenter. Hvis der kun er et ringe antal længdelister i et flyskrog (typisk 4 til 8 stk.) og disse forløber i hele skrogets længderetning, bliver de kaldt "longerons". En traditionel skrogopbygning med longerons kræver også at skroget spanter sidder forholdsvis tæt, med et for hver 10 - 15 cm (ca. 4 - 6 tommer). Hvis der er et større antal komponenter i længderetningen (ofte 50 til 100 stk.) og de kun er placeret mellem to eller flere spanter, men ikke i hele skrogets længde, bliver de kaldt "stringers". I et skrog opbygget med stringers er disse komponenter spinklere, og skrogets spanter er placeret længere fra hinanden, typisk med en afstand på 35 - 50 cm (15 til 20 tommer). Generelt har longerons et større tværsnit end stringers. I større moderne fly er stringer-systemet mest udbredt fordi det har en lavere vægt i forhold til styrken, og selvom det er mere kompliceret at designe, analysere og at bygge. Nogle fly benytter en kombination af stringers og longerons.

Longerons bærer ofte en større belastning end stringers og hjælper også med at overføre forhudningens belastninger til den interne struktur. Longerons bliver næsten altid fastgjort til spanter eller ribber. Stringers bliver ofte kun fastgjort til forhudningen, hvor de bærer en del af skrogets bøjningsmoment via aksial belastning. Det er slet ikke ualmindeligt at have en blanding af longerons og stringers i det samme flystel.

Løfteraketter 
Der bliver benyttet stringers i opbygningen af brændstoftankene i nogen typer løfteraketter. Et eksempel på dette er Falcon 9-raketten som benytter stringers i tanken til RP-1 brændstoffet, men ingen i tankene til flydende ilt. Dette gælder både for første og andet trin af raketten.

Referencer 

Luftfartøjskomponenter
Præsidentvalget i São Tomé og Príncipe 2021

Første runde af af præsidentvalget i São Tomé og Príncipe 2021 blev afholdt 8. juli 2021. Da ingen af kandidaterne til valget fik et flertal af stemmerne, var en anden runde oprindeligt planlagt til at blive afholdt den 8. august 2021. Men efter en indsigelse mod resultatet i første runde blev anden runde dog udskudt til 29. august 2021 og senere udskudt igen til 5. september 2021.

Anden valgrunde blev vundet af Carlos Vila Nova fra partiet Acção Democrática Independente (Uafhængig Demokratisk Handling, ADI) der fik 58 % af stemmerne og besejrede Guilherme Posser da Costa fra Movimento de Libertação de São Tomé e Príncipe/Partido Social Democrata (Bevægelsen for befrielse af São Tomé og Príncipe/Socialdemokratisk Parti, MLSTP/PSD). Valgdeltagelsen i anden runde var omkring 65 %.

Valgsystem 
Præsidenten for São Tomé og Príncipe vælges for en 5-årig valgperiode. Hvis ingen kandidat får mere end 50 % af stemmerne i den indledende afstemning, afvikles der en anden valgrunde mellem de to kandidater med flest stemmer.

Kandidater 
Den siddende præsident, Evaristo Carvalho (ADI), ønskede ikke genvalg. Tidligere premierminister Patrice Trovoada var blevet nævnt som en mulig kandidat trods korruptionsanklager, men han stillede heller ikke op.

Elsa Garrido, formand for Movimento Social Democrata – Partido Verde São Tomé and Príncipe (Socialdemokratisk bevægelse – São Tomé og Príncipes Grønne Parti, MSD–PVSTP) annoncerede sit kandidatur den 23. december 2020.

I alt var der 19 kandidater.

Foreløbige resultater

Referencer

Noter 

Politiske valg i 2021
Politiske valg i São Tomé og Príncipe
Præsidentvalg
Lavbundsjord

Lavbundsjord er landbrugsjord der indeholder en stor mængde tørv fordi det er eller tidligere har været mose eller engområde, men nu er blevet afvandet. Lavbundsjord der dyrkes, udleder meget store mængder CO2 og udledningen fra lavbundsjorder er årsag til 50% af den samlede CO2-udledning fra jordbrug i Danmark. Lavbundsjorder udgør 7% af landbrugsarealet i Danmark.

Landmænd og -kvinder der udtager lavbundsjord fra dyrkning kan modtage støtte. Lavbundsprojekterne skal reducere drivhusgasudledningen med ca. 68.000 tons CO2-ækvivalenter i perioden 2014-2020.

Miljøstyrelsen foretog i 2014 opmåling af lavbundsjorder i Danmark. Kortet anvendes til afgørelse af hvem der kan modtage støtte til udtagning af lavbundsjord.

CO2-udslip fra lavbundsjorder 
Når organisk materiale (planter, døde dyr osv.) rådner, reagerer luftens ilt (oxygen) med kulstofferne i materialet og der dannes CO2. Når det organiske materiale er under vand, som det er i moser og på enge, foregår omdannelsen meget langsommere eller den går helt i stå. Det organiske materiale bliver presset sammen til tørv. I moser og på enge vil sådant tørv blive bevaret i århundreder, og derved vil det CO2 der er indgået i skabelsen af det, blive lagret. Men når moserne og engene drænes, fx for at blive dyrket, vil forrådnelsesprocessen gå i gang igen, og CO2'en vil blive frigivet. CO2 virker som en drivhusgas og medvirker derved til de klimaforandringer der er i gang. Ifølge Klimarådet udgør udledningen af CO2 fra dyrkede lavbundsjorder 50% af den samlede udledning fra landbruget. Klimarådet anbefaler derfor at lavbundsjorder udtages fra dyrkning.

Kilder 

Klimaforandringer
Landbrug
Drivhusgasser
Mads Ellesøe

Mads Ellesøe (født 1977) er en dansk journalist og dokumentarfilmsinstruktør.

Mads Ellesøe blev anholdt i 2010 af marokkanske politifolk i Marrakesh, Marokko efter at have lavet en kritisk dokumentarfilm om spørgsmålet om Vestsahara.

Mændene der plyndrede Europa modtog i 2019 den danske tv -pris som årets bedste dokumentar.

Filmografi 
 Vores Krig (2009)
 Pind og Holdt i USA (2012)
 Børnesoldatens nye job (2016)
 Mændene der plyndrede Europa (2018)
 The Campaign Against the Climate (2020)

Noter

Eksterne henvisninger 
 Om Mads Ellesøe
 

Journalister fra Danmark
Instruktører fra Danmark
Martin Thomas Andersen

Martin Thomas Andersen er en dansk fodboldspiller (født 1989) som har spillet hos FC Græsrødderne siden foråret 2019.

Martin Andersen tilsluttede sig holdet i Serie 1 og var med til oprykningen til Københavnerserien. Holdet nåede 2 sæsoner i rækken, inden de trak holdet og besluttede, at spille Old Boys fra efteråret 2021.

Martin Andersen spiller normalt midterforsvar eller central midtbane. Han debuterede dog som angriber i Old Boys Landspokalen i en 0-3 sejr over IF Bytoften. Her blev det til 2 assist.

Foruden sin tid hos FC Græsrødderne har han tidligere spillet Sjællandsserie for FK Sydsjælland 05 & Stenløse BK.

Han er desuden cheftræner for FK Sydsjælland 05 og har været det siden efteråret 2019.

Martin Thomas Andersen medvirkede som brøndbyspiller i den danske familiefilm Af Banen  fra 2005.

Kilder og henvisninger

Fodboldspillere fra Danmark
Evaristo Carvalho

Evaristo do Espírito Santo Carvalho (født 22. oktober 1941, død 28. maj 2022 i Lissabon) var en politiker fra São Tomé og Príncipe som var landets præsident fra 2016 til 2021. Han havde tidligere været landets premierminister ved to lejligheder.

Politisk karriere 

Carvalho var premierminister i São Tomé og Príncipe fra 7. juli 1994 til 25. oktober 1994 og igen fra 26. september 2001 til 28. marts 2002. Han var medlem af partiet Uafhængig Demokratisk Handling (Acção Democrática Independente, ADI).

Carvalho stillede op til præsidentvalget i São Tomé og Príncipe i 2011, da han var formand for parlamentet. Han blev støttet i valgkampen af den daværende nuværende premierminister Patrice Trovoada. Carvalho sluttede på andenpladsen i første valgrunde med 21,8 procent af stemmerne efter den tidligere præsident Manuel Pinto da Costa. De to gik videre til anden valgrunde hvor Costa sejrede med 52,9 procent af stemmerne. Carvalho blev efterfølgende vicepræsident for ADI.

Præsidentskab 

Ved præsidentvalget 2016 fik Carvalho flest stemmer i første valgrunde den 17. juli med 49,8 procent af stemmerne med den siddende præsident Costa på andenpladsen med 24,8 procent af stemmerne, så en anden runde skulle afholdes tre uger senere den 7. august mellem de to. Costa trak sig imidlertid tilbage fra afstemningen i den anden valgrunde idet han påstod at der var sket valgsvindel i den første valgrunde. Dette gav præsidentposten til Carvalho. Han blev indsat på posten den 3. september 2016. Valget blev anerkendt som demokratisk i en presssemeddelelse fra USA's udenrigsministerium som lykønskede Cavalho med valgsejren.

Referencer 

Præsidenter fra São Tomé og Príncipe
São Tomé og Príncipes premierministre
The Old Man and the Seat

"The Old Man and the Seat" er den andeti den fjerde sæson af Adult Swims tegnefilmserie Rick and Morty. Den er skrevet af Michael Waldron og instrueret af Jacob Hair, og afsnittet havde premiere den 17. november 2019.
Handlingen er løst baseret på bogen Den gamle mand og havet (originaltitel The Old Man and the Sea, 1952) af Ernest Hemingway.

Afsnittet blev godt modtaget, og blev set af omkring 1,66 mio. personer ved første visning.

Referencer 

Afsnit af Rick & Morty
One Crew over the Crewcoo's Morty

"One Crew over the Crewcoo's Morty" er den tredje episode i den fjerde sæson af Adult Swims tegnefilmserie Rick and Morty. Den er skrevet af Caitie Delaney og instrueret af Bryan Newton, og afsnittet havde premiere den 24. november 2019. Titlen refererer til filmen One Flew Over the Cuckoo's Nest ((1975).

Afsnittet omhandler et kup, som Rick tager på sammen med Morty og en gruppe andre karakterer.

Afsnittet blev godt modtaget, og blev set af omkring 1,61 mio. personer ved første visning.

Referencer 

Afsnit af Rick & Morty
Claw and Hoarder: Special Ricktim's Morty

"Claw and Hoarder: Special Ricktim's Morty" er den fjerde episode i den fjerde sæson af Adult Swims tegnefilmserie Rick and Morty. Den er skrevet af Jeff Loveness og instrueret af Anthony Chun, og afsnittet havde premiere den 8. december 2019. Titlen er en reference til tv-serien Law & Order: Special Victims Unit.

Efter Morty plager Rick om at få en drage, giver han endelig efter, så han får Balthromaw. Det viser sig dog at Rick har mere til fælles med dragen en Morty, som Balthromaw ikke bryder sig om. Imens rejser Jerry til Florida med en talende kat.

Afsnittet fik en blandet modtagelse, og blev set af ca. 1,63 mio. personer ved første visning.

Referencer 

Afsnit af Rick & Morty
Rattlestar Ricklactica

"Rattlestar Ricklactica" er den femte episode den fjerde sæson af Adult Swims tegnefilmserie Rick and Morty. Den er skrevet af James Siciliano og instrueret af Jacob Hair, og afsnittet havde premiere den 15. december 2019. Titlen er en reference til Battlestar Galactica

Rick får gjort Jerry lettere med en af sine opfindelse, så han kan hoppe meget højere end normalt. Jorden bliver invaderet af slanger, fordi Morty dræber en astronautslange han møder i rummet.

Afsnittet blev set af ca. 1,32 mio. personer ved første visning.

Referencer 

Afsnit af Rick & Morty
Never Ricking Morty

"Never Ricking Morty" er den sjette episode den fjerde sæson af Adult Swims tegnefilmserie Rick and Morty. Den er skrevet af James Siciliano og instrueret af Jacob Hair, og afsnittet havde premiere den 3. maj 2020. Titlen referer til bogen Neverending Story (1979), der blev filmatiseret i 1984.

Rick og Morty befinder sig på Historietoget. Efter at have opfundet en historie, der kan bestå Bechdel-testen kommer de frem til Historieherren, der tager dem til fange, fordi han ser deres potentiale i historier, der kan drive toget frem og bryde den femte væg.

Afsnittet blev set af ca. 1,55 mio. personer ved første visning.

Referencer 

Afsnit af Rick & Morty
Wang Shun

Wang Shun (født 11. februar 1994) er en kinesisk svømmer, der har specialiseret sig i medley. 

Han repræsenterede sit land under sommer-OL 2012 i London, hvor han røg ud i de indledende runder på 200 meter individuel medley.

Referencer

Eksterne henvisninger 
 

 
Svømmere fra Kina 
Svømmere ved sommer-OL 2012
Svømmere ved sommer-OL 2016
Svømmere ved sommer-OL 2020
Olympiske mestre fra Kina
Olympiske bronzemedaljevindere fra Kina 
Olympiske medaljevindere i svømning 
Medaljevindere ved sommer-OL 2016 
Medaljevindere ved sommer-OL 2020